tomron87/hebrew-wikipedia-sentences-corpus huggingface dataset:
מגנוס, ששנת לידתו לא אומתה על ידי היסטוריונים מודרניים, היה ככל הנראה בנם השני של בירגר יארל ושל אינגבורג, שהייתה אחותו של אריק האחד עשר חשוך הילדים ובתו של אריק העשירי.
אביו של מגנוס ייעד את בנו כיורש סמכויותיו כיארל והוא קיבל את תואר דוכס שוודיה.
אחיו, ולדמאר, שהיה ככל הנראה הבכור, ירש את דודם מצד אמם על כס המלכות השוודי בשנת 1250.
ב-1275 פתח מגנוס במרד כנגד אחיו בסיוע דני והדיח אותו מכס המלכות.
מגנוס נבחר להיות המלך באתר הבחירה ההיסטורי של מלכי שוודיה, אבני מורה (Mora stenar).
ב-1276 נשא מגנוס כאישה שנייה את הלוויג, בתו של גרהרד הראשון, רוזן הולשטיין-יצהו.
מצד אמה, אליזבט ממקלנבורג, הייתה הלוויג צאצאית של כריסטינה, שהייתה ככל הנראה בתו של סוורקר השני, מלך שוודיה.
כתב ביטול אפיפיורי לנישואיו הראשונים של מגנוס ולהתרת נישואיו השניים הוצא עשר שנים לאחר מכן ב-1286. מאוחר יותר תפקדה הלוויג כעוצרת, ככל הנראה בשנים 1290 – 1302 ובין השנים 1320 – 1327.
המלך המודח ולדמאר הצליח בסיוע דני להשיג את השליטה על המחוזות ביטאלנד, בחלק הדרומי של שוודיה, וב-1277 נאלץ מגנוס להכיר בכך.
עם זאת, ב-1278 החזיר מגנוס לעצמו את השליטה במחוזות אלו והוסיף לתוארו את הכינוי rex Gothorum (מלך היאטים) והחל את המסורת של התואר "מלך השוודים והיאטים" שנשאו מלכי שוודיה מכאן והלאה.
אחיו הצעיר של מגנוס, בנדיקט, כיהן כלורד צ'נסלור הגבוה של שוודיה וב-1284 העניק לו אחיו את התואר דוכס פינלנד.
מגנוס השלישי מת כאשר בניו היו עדיין קטינים.
הוא הורה שקרוב משפחתו, טורקל, יהיה האפוטרופוס של יורשו, לימים בירגר, מלך שוודיה, שהיה בן עשר כאשר מת אביו.
באביב 2011 ניתן אישור לחוקרים מאוניברסיטת סטוקהולם לפתוח אחד הקברים המלכותיים בכנסיית רידרהולם כדי לחקור את השרידים שההנחה הייתה שהם של מגנוס השלישי ושל קרוביו.
בשידור שהתקיים בטלוויזיה השוודית פורסמו כמה ממצאים.
בדיקות פחמן-14 הראו שהעצמות שהיו בקבר תוארכו למאה ה-15, ולפיכך לא היו יכולים להיות אלו של מגנוס ושל משפחתו.
מנישואיו לאשתו הראשונה (ששמה לא ידוע) נולד לו בן אחד בשם אריק שנולד בערך בשנים 1275-1277.
מנישואיו להלוויג מהולשטיין נולדו לו:
אינגבורג (נולדה ב-1279 בערך) נישאה לאריק השישי, מלך דנמרק.
בירגר, מלך שוודיה (נולד ב-1280 בערך)
אריק, דוכס סדרמנלנד והלנד (נולד ב-1282 בערך) מת מרעב ב-1318 כשהיה כלוא בטירת נישופינג על ידי אחיו, המלך בירגר.
ולדמאר, דוכס פינלנד (נולד ב-1280) מת מרעב ב-1318 כשהיה כלוא בטירת נישופינג על ידי אחיו, המלך בירגר.
ריצ'זה (מתה לאחר 1347) הייתה אם המנזר של סנט קלייר בסטוקהולם.
מגנוס הירשפלד היה רופא וסקסולוג יהודי-גרמני.
ממקימי הוועדה המדעית-הומניטרית ונחשב לאחד מחלוצי התנועה למען זכויות להט"ב.
הירשפלד קרא להנהגת אמצעי מניעה והתבטא נגד רדיפת ההומוסקסואלים והלסביות בידי רשויות החוק.
הירשפלד, שהיה הומוסקסואל בעצמו, רצה להוכיח כי הומוסקסואליות היא תכונה מולדת וכך להביא ללגליזציה שלה.
לשם כך הוא פיתח תאוריה על קיומו של מין שלישי בין הזכר והנקבה, הכולל את ההומוסקסואלים, הטרנסקסואלים והאינטרסקסואלים.
חלקים נרחבים מעבודתו התבססו על מחקריהם של ריכרד פון קראפט אבינג וקארל היינריך אולריכס.
מגנוס הירשפלד נולד בעיירה קולברג שבפרובינציית פומרניה של ממלכת פרוסיה (כיום קוֹלוֹבְּזֶ'ג, פולין).
בצעירותו חי כמה שנים בפריז, ועבד שם כעיתונאי.
לאחר שלמד רפואה בשנים 1888–1892 בשטרסבורג, במינכן, באוניברסיטת היידלברג ובברלין, פתח הירשפלד מרפאה לרפואה טבעית במגדבורג.
ב-1896 הוציא הירשפלד לאור באופן אנונימי את הפמפלט "סאפפו וסוקרטס", שעסק באהבה חד-מינית.
ב-1897 ייסד הירשפלד את הוועדה המדעית-הומניטרית (Wissenschaftlich-humanitäres Komitee, WhK) ביחד עם אדולף ברנד, בנדיקט פרידלנדר וחברים אחרים של קבוצת Der Eigene ("הייחודי"), שהייתה קבוצת שתדלנות הומוסקסואלית שפרסמה כתב עת.
הוועדה המדעית-הומניטרית הייתה הארגון הראשון בעולם ששם לו כמטרה לגליזציה של יחסי מין בין גברים.
הוא נאבק ללא לאות להנחלת מטרה זו והפך לדמות ציבורית מוכרת בגרמניה.
גם בתוך הקבוצה נתגלעו חילוקי דעות.
כמה מן הנשים, וכן גם פרידלנדר, לא הסכימו להשוואה שהשווה הירשפלד בין הומוסקסואלים לנכים.
הם טענו כי החברה יכולה אולי להשלים עם קיומם של נכים, אך לעולם לא תקבל אותם כשווים.
הם גם לא הסכימו עם דעתו של הירשפלד (ושל אולריכס שקדם לו) כי גברים הומוסקסואלים הם בהכרח נשיים.
מאוחר יותר עזבו פרידלנדר, ברנד ואחרים את הוועדה, והקימו את "קהילת הייחודיים" (Geminschaft der Eigenen), שראתה ביחסים בין גברים היבט של גבריות מסורתית.
הומוסקסואלים בין החותמים לא הצהירו בגלוי על נטייתם.
הצעת החוק עלתה בפני הרייכסטאג ב-1898, אך לא עברה, מאחר שרק מיעוט מבין חברי המפלגה הסוציאל-דמוקרטית תמך בה.
בתסכולו שקל הירשפלד לנקוט טקטיקה של אאוטינג - להוציא מן הארון חברי פרלמנט הומוסקסואלים.
הצעת החוק המשיכה לעלות בפני הפרלמנט, ובסוף שנות ה-20 אף נראה היה כי יש לה סיכוי להתקבל, אך עליית הנאצים לשלטון טרפה את הקלפים.
בשנת 1905 הצטרף הירשפלד ל-"ליגה להגנת האמהות" (Bund für Mutterschutz), הארגון הפמיניסטי שנוסד על ידי הלן שטקר.
הוא ניהל קמפיין לביטול האיסור הפלילי על הפלות.
גם הירשפלד וגם שטקר האמינו שיש קשר הדוק בין מטרות המאבק לזכויות ההומוסקסואלים לזכויות הנשים, ושטקר היה מעורב רבות בקמפיין לביטול סעיף 175, בעוד הירשפלד ניהל קמפיין לביטול סעיף 218, שאסר על הפלות.
בין השנים 1909 ל-1912, שטקר, הירשפלד, הדוויג דום ואחרים ניהלו קמפיין מוצלח נגד הרחבה של סעיף 175 שהייתה מפלילה יחסי מין בין נשים.
כבר בגיל 15 פרסם הירשפלד את מאמרו הראשון בכתב עת ברלינאי: "השמות הנוצריים שלנו".
משנת 1899 ועד תחילת שנות ה-20 ערך הירשפלד את "השנתון לחקר דרגות-הביניים המיניות", שבו התפרסמו מחקריו בנושא מיניות האדם.
בשנים 1903 ו-1904 הוא ערך מחקר סטטיסטי בקרב סטודנטים ופועלים בתעשיית הפלדה באמצעות שאלונים.
מחקרים אלה הביאו אותו למסקנה כי שיעור ההומוסקסואלים באוכלוסייה עומד על 1.5%, ואילו שיעורם של הביסקסואלים – 3.5%.
ב-1908 הוציא לאור את "העיתון לסקסולוגיה", אך נאלץ להפסיק כעבור זמן קצר.
באותה שנה, הירשפלד היה מעורב בפרשה פוליטית שהגיעה לבית המשפט (קורט מינצר נדרש להעיד אך סירב ונעצר).
ב-1910 טבע שם חדש לאנשים המתלבשים בבגדי המין השני – טרנסווסטיט – אם כי בשם זה הוא כלל גם אנשים שהיום היו מכונים טרנסקסואלים, טרנסג'נדרים, פטישיסטים טרנסווסטיים ודראג קווינז.
במלחמת העולם הראשונה הפסיק הירשפלד לעסוק במחקר, ושירת כרופא צבאי בבית חולים שדה.
ב-1921 ארגן הירשפלד את הכנס הראשון לרפורמה מינית, והביא ליצירתה של הליגה העולמית לרפורמה מינית.
ב-1930 ביצע את הניתוח לשינוי מין הראשון שתועד אי פעם.
ניתוח שביצע ללילי אלבה, תועד בספרה "מגבר לאישה" והיווה השראה לספר ולאחר מכן גם לסרט הקולנוע הנערה הדנית.
עיתוני התקופה הרבו לצטט את הירשפלד וללעוג לו, והוא כונה לעיתים "איינשטיין של המין".
אף כי הוא ראה את עצמו כמדען אובייקטיבי וחסר-פניות, הוא היה הומוסקסואל וטרנסווסטיט בעצמו, ונטל חלק בתת-התרבות ההומוסקסואלית של ברלין, שם כינו אותו "טָנְטֶה מַגְנֶזיָה" (דודה מגנזיה).
בפברואר ומרץ 1932 ביקר מגנוס בארץ ישראל
והרצה בתל אביב (פגש את ראש העירייה מאיר דיזנגוף), ירושלים, חיפה וקיבוץ בית אלפא - ביחד עם החבר הסיני שלו: לי שיו טונג.
ההשקפות של הירשפלד נתמכו על ידי הדרמטולוג הד"ר חיים ברלין וד"ר אברהם מטמון, רופאי מין בתל אביב.
חיים ברלין ביקר לעיתים קרובות ב של הירשפלד בברלין, הכין את ההרצאות של הירשפלד בארץ ישראל וכתב את הנקרולוג שלו ב-1935.
אברהם מטמון התמחה ב-1931 במכון לסקסולוגיה.
ב-1932 יסד מכון על חיי המין
("תחנה מיעצת (בחנם) לשאלות המין, הראשונה בארץ").
במסגרת המכון ערך בתל אביב ובמקומות אחרים בארץ הרצאות רבות לעם.
ב-1939 הוציא את ספרו "חיי המין של האדם".
ב-1919 כתב הירשפלד את התסריט לסרט "שונה מן האחרים" (Anders als die Andern), בכיכובו של השחקן קונרד פיידט (ששיחק מאוחר יותר בסרט "קזבלנקה").
חלק מתקציב הסרט מומן על ידי המכון לסקסולוגיה .
זהו כנראה הסרט הראשון בהיסטוריה שהייתה בו דמות של הומוסקסואל.
לסרט אג'נדה פוליטית בולטת: גיבור הסרט נסחט בידי מאהבו, ולבסוף יוצא מהארון – אך מתאבד.
ב-1918 ייסד הירשפלד את מכון מגנוס הירשפלד, וב-6 ביולי 1919 הקים את המכון לסקסולוגיה (Institut für Sexualwissenschaft) בברלין, שהיה הגוף הראשון בעולם שהוקדש לחקר המין.
בהקמת המכון השתתפו רופא העור פרידריך ורטהיים, הנוירולוג-פסיכותרפיסט ארתור קרונפלד, הגניקולוג לודוויג לוי-לנץ והדרמטולוג-אינדוקרינולוג ברנרד שפירא.
הודות לאווירה הליברלית ששררה בעקבות הקמתה של רפובליקת ויימאר, הוקצו למכון בניינים שבעבר שימשו למגורי קצינים בכירים בדימוס, וכן הבניין הסמוך, שהיה ביתו של הכנר המפורסם יוזף יואכים.
במכון הייתה ספרייה גדולה של ספרים בנושא מין, וכן ניתן בו ייעוץ רפואי.
מבקרים מכל אירופה באו למכון כדי להבין טוב יותר את מיניותם; על פי כמה דיווחים אפילו כיתות בית-ספר ביקרו במוזיאון למין שהיה חלק מן המכון.
כריסטופר אישרווד כותב בספרו "כריסטופר ובני מינו" על ביקור שערך במקום עם וו.
המכון פרסם ספרים וכתבי עת, בעיקר בנושאים הקשורים ל"מין השלישי".
באוסף המוזיאון והמכון היו אלפי תמונות של חריגים מיניים (אינטרסקסואלים, סריסים, אנשים שעברו ניתוחים לשינוי מין וכו'), אביזרי מין, תמונות ארוטיות שציירו פטישיסטים, סדיסטים, מזוכיסטים וכדומה, אמצעי מניעה ומוצגים אתנוגרפיים.
עובדי המכון נתבקשו לעיתים קרובות להגיש חוות דעת מקצועית לבתי המשפט במקרה של עבירות מין, וארכיוני המכון ששרדו מהווים עדות על התהוות המוסר המיני במאה ה-20.
הירשפלד פיתח תאוריות מודרניות בנוגע למיניות האדם.
תאוריות אלה שאבו את השראתן מתגליות חדשות בתחומי התורשה, גילוי ההורמונים ותפקידם בגוף בתחילת המאה ה-20, והפיכתו של המין מנושא שהוא בבחינת טאבו לנושא הולם לבחינה מדעית אמפירית.
על-פי התאוריה שפיתח הירשפלד, שנודעה בשם "המין השלישי" (Drittes Geschlecht) כל הווריאציות בהתנהגות המינית נובעות מהבדלים תורשתיים בתפקוד ההורמונלי.
הירשפלד אף חישב ומצא כי יש סוגי מיניות שונים אפשריים.
כתמיכה בתאוריות שלו ערך הירשפלד מדידות של בני "המין השלישי", והגיע למסקנה כי הם נבדלים מבני המינים האחרים בפרופורציות של גופם.
הוא גם ניסה להדגים באמצעות עצי משפחה כיצד מיניות "אבנורמלית" היא תורשתית.
כשהתברר תפקידם של האשכים בייצור הורמונים גבריים, פותחה במכון תאוריה כי ההבדלים בין הומוסקסואלים והטרוסקסואלים נובעים משוני במבנה האשך.
באוסף המכון היו דגימות רבות של רקמת אשך (ממקור לא ידוע), והחוקרים דימו לראות תאים "נשיים" ברקמות של הומוסקסואלים וטרנסווסטיטים.
כמה מעמיתיו של הירשפלד הציעו לטפל בהומוסקסואלים באמצעות סירוסם והשתלת רקמת אשך גברית בגופם.
לאחר שנים הם הודו בכישלון השיטה, אבל אפילו הירשפלד הפנה כמה פציינטים לניתוחים כאלה.
גם אם כיום נראות התאוריות של הירשפלד מיושנות ואפילו מגוחכות, יש לזכור שבאותה עת הן היו חלוציות ומהפכניות, בכך שהפקיעו את המיעוטים המיניים מתחום הדת והקרימינולוגיה והעבירו אותם לתחום המדע.
מדיניותו המפורשת של המכון לסקסולוגיה הייתה, שאין לנסות לשנות את נטייתו המינית של אדם, אלא יש לתת לו טיפול המסייע לו לקבל עצמו כמות שהוא.
אחת מפעולותיהם הראשונות של הנאצים לאחר עלייתם לשלטון ב-6 במאי 1933 הייתה לבזוז את המכון לסקסולוגיה ולשרוף את הספרייה הענקית והארכיונים שלו בפומבי, בשרפת הספרים המפורסמת בכיכר האופרה בברלין; התמונות המוכרות של שרפת הספרים הן בחלקן הגדול תמונות של ספריית המכון העולה באש.
בהזדמנות זו הם החרימו גם את רשימת השמות שבמכון, ובכך נחרץ גורלם של רבים למוות.
למרבה מזלו, היה הירשפלד באותה עת במסע הרצאות מחוץ למדינה, והוא לא שב עוד לגרמניה.
הוא עבר לצרפת, תחילה התגורר בפריז ואחר כך עבר לניס, שם השלים את כתיבת ספרו האחרון שכלל ביקורת על תאוריית הגזע הנאצית.
בעיתונים הנאציים והאנטישמיים של ימיו, ואף לאחר מותו, התפרסמו בקביעות מאמרי שטנה אנטישמיים וקריקטורות, שבהם הוצג הירשפלד כיהודי טיפוסי המנסה להשחית את מוסר העם הגרמני.
ביום הולדתו ה-67 מת הירשפלד מהתקף לב בדירתו בניס, צרפת.
גופתו נשרפה והאפר נקבר בבית הקברות הרוסי הנוצרי בעיר.
דמותו של הירשפלד מוצגת בסרט התיעודי "אלדורדו: כל מה שהנאצים שונאים" משנת 2023.
מכון Deutsche Gesellschaft für Sozialwissenschaftliche Sexualforschung הגרמני מעניק מדליה על שם מגנוס הירשפלד למחקרים שתורמים להבנת הסקסולוגיה.
בשנת 2009, הוא היה לשחמטאי הצעיר ביותר אי פעם שמד הכושר שלו עלה על 2800, שיא שנשבר בשנת 2021 על ידי עלי רזא פירוזג'א.
קרלסן הגן בפעם הרביעית על תוארו באליפות העולם בשחמט 2021 כאשר ניצח את רב-האמן הרוסי יאן נפומניאשצ'י 7.5-3.5. לאחר מכן, בשנת 2022 קרלסן הודיע כי הוא יוותר על ההשתתפות באליפות הבאה ובכך השאיר את ההתמודדות לנפומניאשצ'י ולדינג לירן הסיני, האליפות הוכרעה בניצחון של דינג.
קרלסן, אשר ניחן בזיכרון יוצא מגדר הרגיל, סיפר בתחקיר שנערך עליו בתוכנית הטלוויזיה "60 דקות", כי הוא זוכר בעל פה למעלה מעשרת אלפים משחקים.
קרלסן מכונה "המוצארט של השחמט", "הקוסם מנורווגיה" ו"ג'סטין ביבר של עולם השחמט".
להבדיל מאלופי עולם קודמים, שהיו מבוגרים ממנו או חיו במדינות קומוניסטיות, ובדומה לספורטאים מצליחים אחרים מדורו, קרלסן מינף את הצלחתו בשחמט לצורך פרסום מוצרים ומתן חסויות.
קרלסן נולד בכפר לומדלן שממערב לבירה אוסלו להורים מהנדסים.
בגיל שנתיים, קרלסן הרכיב פאזלים של 50 חלקים.
הוא שיחק גם עם ערכות לגו המיועדות לילדים בגילאי 10 עד 14. כשהנריק קרלסן, אביו, הכיר לו את משחק השחמט, הילד בן החמש היה עסוק בלשנן את האזורים, מספרי האוכלוסייה, הדגלים וערי הבירה של כל מדינה בעולם.
מאוחר יותר השלים קרלסן משימה דומה – שינון אזורים, מספרי אוכלוסייה, סמלים ומרכזים מנהליים – עבור כמעט כל הרשויות הנורווגיות (יש היום 422 רשויות).
קרלסן למד לשחק שח כשהיה בן חמש.
עם זאת, הוא לא הראה עניין רב בהתחלה.
במקום זאת הוא הדהים אנשים אחרים על ידי השלמת פעילויות שהדגימו את כישרונו האינטלקטואלי הכללי בגיל צעיר.
הזיכרון המרשים של קרלסן עזר ככל שהתעניין יותר בשחמט.
בתחילה, הוא פשוט רצה לנצח את אחותו הבכורה.
אבל עד מהרה הוא שיחק משחקים שאביו הראה לו, תרגל תחבולות תוך כדי משחק נגד עצמו וקריאת ספרי שחמט.
ספרו הראשון היה Find the Plan מאת רב-האמן בנט לארסן, אלוף דנמרק שש פעמים והשחקן הסקנדינבי החזק אי פעם – לפני קרלסן.
נחשב מילדותו לילד פלא בתחום השחמט.
שיחק בתחרות הראשונה שלו בגיל שמונה והתאמן באקדמיה הנורווגית לספורט, בהדרכתו של רב-האמן סימן אגדסטין, שחקנה הטוב ביותר של נורווגיה, ומי שהיה בעצמו נער פלא בשנות השמונים אשר יחד עם אלוף נורווגיה לנוער לשעבר טורביורן רינגדל הנסן עזר לקרלסן לחדד את כישרונו במהירות.
בשנה אחת (2000), הדירוג שלו עלה ביותר מ-1,000 נקודות, מ-904 ל-1907. לא לקח הרבה זמן עד שקרלסן צבר הופעות מרשימות וזכיות בתחרויות.
ביולי 2000, בן התשע זכה בקבוצת הגיל הצעירה ביותר באליפות נורווגיה – לשחקנים מתחת לגיל 11 – עם ציון של 10/11. זמן קצר לאחר מכן, הוא השתתף בכמה אירועים וזכה בדירוג ביצועים של כ-1900 באחד מהם.
אז הגיעה הופעת פריצת הדרך שלו, לדברי קרלסן ומשפחתו.
באליפות נורווגיה לנבחרות צעירות בספטמבר 2000, הוא צבר 3.5 מ-5 מול השחקנים המובילים במדינה.
עדיין רק בן תשע, קרלסן השיג ביצועי מד כושר של כ-2000 באירוע.
בשנת 2002 קרלסן המשיך במסלולו כלפי מעלה.
הוא התמקם במקום השישי בתחרות עד גיל 12 באליפות אירופה לשחמט לנוער, וכמה שבועות לאחר מכן חלק את המקום הראשון בתחרות עד גיל 12 של אליפות העולם לשחמט לנוער.
עם זאת, בשובר שוויון הוא הפסיד ליאן נפומניאשצ'י, שלקח את התואר.
באותה שנה סיים במקום השלישי באליפות אירופה עד גיל 14.
הפריצה הגדולה שלו הייתה בינואר 2004, כשסיים במקום הראשון בתחרות הגדולה בויק אן-זהה, התחרות השלישית בחשיבותה (קבוצה C), עם 10.5 נקודות מ-13. ביצועיו בטורניר היו ברמה של 2702 נקודות דירוג, והוא זכה לציון ראשון לתואר רב-אמן.
כמנצח של הקטגוריה השלישית, זכה קרלסן להזמנה להשתתף בשנה הבאה בקטגוריה השנייה.
הביצועים שלו עלו לכותרות והובילו לחסות של חברת מיקרוסופט.
חודש לאחר מכן השיג ציון שני, בטורניר הפתוח השנתי של חברת "ארופלוט" במוסקבה.
ב-17 במרץ ניצח את אלוף העולם לשעבר אנטולי קרפוב במשחק מהיר ברייקיאוויק.
למחרת סיים משחק אחד בתיקו מול גארי קספרוב, משחק בו היה ביתרון ניכר אך לא דייק בדוחק זמן, אך הפסיד בשני; הקרבות שלו נגד שניים מהשחקנים הגדולים ביותר בשחמט זכו לפרסום נרחב.
ב-18 באפריל השיג ציון שלישי ואחרון בתחרות חזקה בדובאי.
בגיל 13 שנים ו-148 ימים הוא הפך לרב-אמן, השני הכי צעיר אי פעם, לאחר סרגיי קריאקין האוקראיני.
את השנה חתם בניצחון מרשים על אלכסיי שירוב, שדורג אז במקום ה-13 בעולם.
קרלסן שיחק באליפות נורווגיה בשחמט ב־2004 וחלק את המקום הראשון עם האלוף המכהן, .
שני משחקים כדי להכריע בתואר הביאו לשתי תוצאות תיקו, ואוסטנסטאד שמר על התואר הלאומי שלו בגלל שובר השוויון העדיף בתחרות.
בשנה שלאחר מכן קרלסן שוב השתווה למקום הראשון באירוע, הפעם מול המנטור שלו, אגדשטיין.
עם זאת, שינוי בפורמט גרם לכך שלא ניתן היה להכריע את המנצח על שובר שוויון עדיף בתחרות (שהיה לקרלסן), ואגדשטיין ניצח את קרלסן במשחק השוויון המהיר השישי כדי לזכות בתואר.
קרלסן הבטיח את אליפות נורווגיה הראשונה שלו בשנה שלאחר מכן, ב-2006, שזו הייתה הפעם האחרונה שבה השתתף באירוע.
בשנת 2005 קרלסן לקח את המקום הראשון בתחרות לזכר ארנולד אייקרם עם 8/9 נקודות.
ניצח בתחרות החזקה בגאוסדל, עם 8 מ־9, וביצועים של 2792 בתחרות.
בסוף 2005 העפיל לשמינית הגמר הגביע העולמי של פיד"ה, והפסיד שם בדוחק 2.5-1.5 ליבגני ברייב.
הוא סיים את התחרות במקום ה־10, לאחר ניצחונות על רבי האמנים החזקים ז'ול לאוטייה ו (והפסד לגטה קמסקי).
מקומו בין עשרת הראשונים הבטיח לו מקום בטורניר המועמדים לאליפות העולם.
הוא היה למועמד הצעיר ביותר אי פעם לאליפות, ולנורווגי הראשון שמגיע להישג זה.
בשנת 2006, קרלסן חלק את המקום הראשון בטורניר בוסנה סרייבו.
אירוע הסבב הכפול כלל שישה שחקנים עם דירוג ממוצע של 2659. קרלסן, אז בן 15, השיג דירוג ביצועים של 2696 באירוע.
הוא זכה בתחרות הבליץ של גליטניר באותה שנה לאחר שניצח את שני רבי האמנים וישוואנתן אנאנד והאנס סטפנסון בחצי הגמר ובגמר, בהתאמה, בתוצאה של 0–2. באולימפיאדת השחמט ה־37, הוא קלע 6/8
בסיבוב הראשון של תחרות 2007 הוא פגש את לבון ארוניאן.
השניים היו בשוויון בתום ששת המשחקים האיטיים שלהם, ואז ארוניאן ניצח את המשחק בשברי שוויון מהירים.
באולימפיאדת השחמט של 2006 אולימפיאדת השחמט ה־37,הוביל קרלסן בן ה־15 את נבחרת נורווגיה בלוח הראשון.
הוא סיים עם 6 מ־8 ללא הפסד, מול יריבים מהצמרת העולמית הגבוהה: את מייקל אדמס וארקדי ניידיץ' ניצח ומול קאמסקי וטיימור רג'אבוב סיים בתיקו.
ביצועיו בטורניר היו ברמה של 2820 נקודות, דירוג הביצועים החמישי בגובהו של הטורניר, שאירח 13 שחקנים מדורגים מעל 2700 ו-42 רבי אמנים שדורגו גבוה יותר מקרלסן.
בגביע העולם בשחמט 2007 הודח קרלסן בחצי הגמר.
קרלסן שיחק פעם נוספת בתחרות רבי האמנים של בייל ב־2007 לאחר שסיים במקום האחרון ב־2005 ובמקום השני ב-2006. הפעם פרץ קרלסן והבטיח את זכייתו בטורניר קטגוריה־18 (דירוג ממוצע נע בין 2676 ל־2700).
באותה תקופה הוא כינה אותה הצלחתו החשובה ביותר.
קרלסן התגבר על ארבעה שחקנים מ־25 הראשונים בעולם באותה תקופה – טיימור רג'אבוב (9), אלכסנדר גרישצ'וק (14), יהודית פולגאר (19) ו- (25) – עם 6/10 נקודות ודירוג ביצועים של 2753.
בתחילת 2008, קרלסן פתח את השנה עם שני דירוגי ביצועים של מעל 2800. הראשון הגיע בקבוצה הראשונה של טורניר העילית Wijk aan Zee.
בתחרות השתתפו 11 מתוך 14 השחקנים שדורגו בין 16 השחקנים המובילים בעולם, ולכולם מלבד שניים היה דירוג של לפחות 2700. קרלסן, בגיל 17, חלק מקום ראשון עם ארוניאן בפעם הראשונה למרות היותו מדורג 10 בקבוצה.
האירוע השני שלו היה אירוע עילית נוסף, תחרות לינארס, שהורכבה משמונה שחקנים בלבד שדורגו בצמרת 13 הטובים בעולם – קרלסן היה מספר 13. הוא סיים עם 8/14 נקודות במקום השני אחרי אלוף העולם דאז, אנאנד.
שיא נוסף ב-2008 היה זכייתו של קרלסן בטורניר אירוסוויט, שם סיים ללא הפסד ב-8/11 נקודות והשיג את דירוג הביצועים הטוב ביותר שלו בקריירה – 2877.
בספטמבר ואוקטובר 2009 זכה קרלסן באחת ההופעות הטובות ביותר שלו בתחרות השחמט של אביב הפנינה.
הטורניר השנתי, שנערך בין 2008 ל-2010, היה אירוע סבב כפול שהציג שישה רבי אמנים חזקים.
קרלסן זכה בתחרות 2009 עם 8/10 נקודות, וסיים 2.5 נקודות לפני השחקן המדורג ראשון בעולם באותה תקופה, וסלין טופאלוב.
אבל הסיפור האמיתי הוא דירוג הביצועים של קרלסן בטורניר – 3001. זהו דירוג הביצועים הרביעי בגובהו בתחרות מאז הוקמה שיטת הדירוג של Elo בשנת 1970. באותה תקופה, סטטיסטיקאי השחמט ג'ף סונאס דירג אותה מול כל האירועים בהיסטוריה.
הוא ראה שזו אחת מ־20 ההופעות המובילות בתחרות בכל הזמנים והטוב ביותר בכל הזמנים על ידי נער.
ילד הפלא הנורווגי בן ה־18, בעל דירוג 2772, העלה את הדירוג שלו ב־29 נקודות על ידי זכייה בטורניר הפנינה בשחמט, והעניק לו דירוג חדש של 2801. זה הפך אותו לשחקן החמישי בלבד בהיסטוריה ששבר 2800 והצעיר ביותר שעשה זאת עד עלי רזא פירוזג'א ב־2021.
בקיץ 2009 ערך קרלסן מחנה אימונים עם גארי קספרוב.
מעט לאחר מכן זכה בתחרות חשובה בסין (בה השתתפו וסלין טופאלוב, פטר לקו, רג'אבוב, יאקובנקו ווואנג יואה), בתוצאה גבוהה של 8/10. בעקבות הזכייה הוא עלה למקום הרביעי בעולם.
באותה שנה סיים במקום השלישי בתחרות העל לינארס וסיים במקום שני משותף בתחרות החזקה לזכר מיכאל טל.
השנה המופלאה שלו נמשכה בזכייה באליפות העולם בשחמט מהיר כשהוא מסיים שתי נקודות שלמות לפני וישוואנתן אנאנד ובזכייה בתחרות חזקה בלונדון.
ב־2009, הוא הפך לשחקן הצעיר ביותר שעבר את רף מד הכושר עם יותר מ־2800 (שיא שנשבר רק על ידי עלי רזא פירוזג'א ב־2021).
בנובמבר, החודש שלאחר מכן, זכה קרלסן באליפות העולם בבליץ.
הוא צבר 31/42 נקודות, שלוש נקודות מלאות לפני אלוף העולם (הקלאסי) דאז, אנאנד, שהקדים בשלוש נקודות אלוף עולם אחר, ולדימיר קראמניק (שחלק את המקום השלישי עם סרגיי קריאקין).
זה היה אירוע סבב כפול עם 22 שחקנים ודירוג ממוצע של 2718. קרלסן, שבועיים בלבד לפני יום הולדתו ה־19, הפך לאלוף העולם בבליץ עם דירוג ביצועים של 2894.
שנת 2009 המדהימה של קרלסן הסתיימה עם תחרות ה־London Chess Classic, תחרות הזמנה חזקה לרבי האמנים הבכירים בעולם.
באמצעות שיטת ניקוד שונה – שלוש נקודות לניצחון, אחת לתיקו ואפס להפסד – קרלסן, השחקן מספר אחת בעולם, ניצח עם 13 נקודות.
הוא לא הפסיד אף משחק והיה לו שלושה ניצחונות באירוע שבעת הסיבובים, כולל אחד נגד קרמניק, השחקן השני בדירוג הטורניר.
הישגים אלו העלו אותו בינואר 2010 למקום הראשון בדירוג העולמי.
בינואר 2010 זכה קרלסן בתחרות העילית השנתי בווייק אן זי עם 8.5 מתוך 13 נקודות.
התחרות הייתה בדירוג ממוצע של 2719 וכללה את היקארו נקמורה, אנאנד, אלכסיי שירוב וקרמניק.
ביוני, קרלסן זכה בתחרות Bazna Kings 2010, ללא הפסד עם 7.5/10 ודירוג ביצועים של 2918. הוא זכה בתחרות שתי נקודות מלאות לפני טיימור רג'אבוב ובוריס גלפנד.
בגמר תחרות גראנד סלאם מאסטרס באוקטובר, הוא התמודד מול קרמניק, אנאנד ושירוב בתחרות של ארבעה שחקנים שהיה לו דירוג ממוצע של 2789 – האירוע בעל הדירוג הגבוה ביותר בהיסטוריה באותה תקופה.
קרלסן ספג שני הפסדים וסיים שלישי, והשיג דירוג ביצועים של 2719 בלבד.
מדורג 2826 בהגיעו לטורניר, קרלסן ירד ל-2802. בעקבות האירוע, הוא איבד את אחיזתו כשחקן הראשון בעולם ואנאנד, שדורג 2804, תפס את המקום הראשון.
התחרות הבאה עבור קרלסן הייתה תחרות השחמט של אביב הפנינים 2010, שהתקיים ימים לאחר הגראנד סלאם.
קרלסן השתיק מבקרים שאמרו שדעתו מוסחת משחמט על ידי פעילויות כמו דוגמנות.
בתחרות היחידה של השנה בהשתתפות שלושת השחקנים המובילים בעולם – אנאנד, קרלסן וטופלוב – סיים קרלסן במקום הראשון עם 7/10 נקודות, נקודה אחת לפני אנאנד.
בנובמבר 2010 פרש קרלסן מסבב אליפות העולם.
הוא נכנס כמתמודד עם הדירוג הגבוה ביותר, אך לא האמין שקיימת מערכת "מודרנית מספיק והוגנת", הוא כתב במכתב ל-FIDE.
"היתרונות שמוענקים לאלוף המכהן, המשך הארוך (חמש השנים) של המחזור, שינויים שבוצעו במהלך המחזור וכתוצאה מכך פורמט חדש (של תחרות המועמדים) שאף אלוף עולם לא נאלץ לעבור מאז קספרוב, קריטריוני דירוג תמוהים, כמו גם התפיסה הרדודה הבלתי פוסקת של משחק אחרי משחק, כולם פחות משביעי רצון לדעתי."
קרלסן סיים את השנה עם מקום שלישי באליפות העולם בבליץ וזכייה נוספת ב-London Chess Classic, שהוגדר כתחרות השח החזקה ביותר של בריטניה אי פעם.
בשתי נקודות, קרלסן ניצח עם דירוג ממוצע של 2725, כולל רבי האמנים אנאנד, , נאקאמורה וקרמניק.
הניצחון האחרון שלו בתחרות באותה שנה היה בדצמבר בתחרות השחמט לזכר טל, שם סיים לפני ארוניאן בשובר שוויון וכן בתחרות העל בבילבאו.
השיא באותה שנה לא היה ביצועי התחרויות של קרלסן, שהיו מרשימים בהתחשב בתחרות ברמה עולמית בכל אירוע.
אלא זה שהוא כבש מחדש את המקום הראשון בעולם.
ברשימת הדירוג של FIDE ליולי 2011, קרלסן עקף את אנאנד.
ומאז, קרלסן נשאר השחקן בעל הדירוג הגבוה ביותר בעולם.
(בזמן כתיבת שורות אלו, אוקטובר 2024, קרלסן עדיין במקום הראשון כבר 13 שנים ברציפות)
לקרלסן הייתה עוד שנה טובה ב-2012. בווייק אן זי (טאטה סטיל 2012), הוא סיים אחרי ארוניאן וחלק מקום שני עם טיימור רג'אבוב ופביאנו קרואנה.
השתתף בתחרות העל בביל 2012 וזכה במקום השני (אילו הייתה מונהגת שיטת הניקוד המסורתית הוא היה הזוכה), הפעם אחרי רב-האמן ואנג האו.
לאחר מכן הגיעו שני ניצחונות.
בגמר השחמט בגראנד סלאם, קרלסן זכה במקום הראשון לאחר שניצח את קרואנה בשוברי שוויון בליץ 0–2, וסיים לפני האמריקני המוכשר וכן את ארוניאן, אנאנד וקריאקין.
לבסוף, בדצמבר, קרלסן זכה ב-London Chess Classic 2012, זכייתו השלישית בתחרות.
הוא סיים לפני שדה עטור כוכבים שכלל את קרמניק, מייקל אדמס, נאקאמורה, אנאנד, ארוניאן ופולגר.
לאחר הופעתו בתחרות השחמט של לונדון, קרלסן שבר את שיא הדירוג בן ה-13 של קספרוב (2851).
בינואר 2013, קרלסן זכה לדירוג של 2861 – הגבוה ביותר אי פעם.
אלוף העולם הבלתי מעורער ה-16 (2013)
קרלסן התחיל את 2013 עם ניצחון נוסף בווייק אן זי עם 10/13 נקודות, השווה את ניקוד השיא של קספרוב בתחרות 1999, וסיים 1.5 נקודות לפני ארוניאן במקום השני.
לשחקן מספר אחת בעולם היו גם כמה מקומות שניים בתחרות השחמט של נורווגיה 2013 ובתחרות השחמט לזכר טל.
בספטמבר, קרלסן סיים נקודה לפני נאקאמורה בזכייתו בגביע סינקוופילד.
בשנת 2013 הוא ניצח בתחרות המועמדים ובכך העפיל לקרב על התואר נגד אנאנד באליפות העולם בשחמט 2013 בצ'נאי, הודו.
קרלסן דורג ב-2870 בעוד אנאנד, מספר שמונה בעולם, דורג בכמעט 100 נקודות נמוך יותר ב-2775.
בנובמבר 2013 זכה באליפות העולם בשחמט, לאחר שניצח בדו-קרב את אלוף העולם היוצא וישוואנתן אנאנד בתוצאה 6.5-3.5. קרלסן הפך לאלוף העולם בשחמט כשבוע לפני יום הולדתו ה-23.
ארבעת המשחקים הראשונים הסתיימו בתיקו.
לאחר מכן, במשחק החמישי, קרלסן הצריח באגף המלכה בהסתעפות של גמביט מרשל עם פעילות טובה יותר של הכלים ומבנה הרגלים, קרלסן שמר על הלחץ על אנאנד, שהחמיץ מסע מפתח בסיום של צריח ורץ כדי לשמור על האיזון (45. … צא1).
קרלסן ניצח לראשונה בדו-קרב, והתנופה שלו נמשך במשחק הבא.
בשחור, השחקן המדורג ראשון בעולם ניצל את הטעויות של אלוף העולם המכהן בסיום צריחים.
לאחר שישה משחקים, באמצע הדו-קרב, קרלסן הוביל 2–4. שני המשחקים הבאים היו שקטים יחסית.
במשחק השביעי, קרלסן הגן היטב בשחור בהגנת ברלין של הפתיחה הספרדית, מה שהוביל לתיקו.
ואז, במשחק השמיני, קרלסן בחר בפעם הראשונה ב-1.ה4, מה שתפס את אנאנד בהפתעה.
אנאנד ספג ביקורת על כך ששיחק את ההגנה השקטה של ברלין, מה שהוביל לחילופי כלים ועמדה סימטרית, שהביאה לתיקו נוסף.
בהתחשב במצב הדו-קרב, אנאנד החליט לשחק באופן אגרסיבי יותר במשחק הבא.
הוא שיחק הסתעפות חריפה מול הפתיחה הנימצו-הודית (4. ו-3), והתפתח משחק מרגש.
אנאנד החמיץ הזדמנויות להתקפה טובה יותר בעוד קרלסן התגונן היטב.
טעות מאוחרת שנכפתה על ידי אנאנד הובילה למשחק אבוד.
המשחק ה-10 הסתיים בתיקו שסגר את הדו-קרב בתוצאה 6.5-3.5.
באותה שנה הוא הקים "פליי מגנוס גרופ" שכעבור מספר שנים נמכרה ל-Chess.com.
קרלסן העלה את הקצב בשנה שלאחר זכייתו בתואר אלוף העולם.
הוא התחיל בזכייה בתחרות השחמט של ציריך 2014, שהיה בזמנו הטורניר בעל הדירוג הגבוה ביותר בהיסטוריה.
עם דירוג ממוצע של 2801, האירוע העפיל לקטגוריה 23 בפעם הראשונה אי פעם (2801 עד 2825).
אירוע בליץ מקדים, בו ניצח קרלסן, קבע את ההגרלה.
בקצב הקלסי קרלסן צבר שמונה נקודות, שתי נקודות לפני ארוניאן.
בקצב המהיר שסיכם את האירוע, קרלסן סיים במקום הרביעי, אבל בסך הכול, זה הספיק לזכייה עם נקודה מלאה לפני המקום השני, קארואנה וארוניאן.
משתתפים נוספים היו נאקאמורה, אנאנד וגלפנד.
באפריל זכה קרלסן בטורניר שחמט שמקיר 2014. הוא סיים עם 6.5/10 נקודות ונקודה שלמה אחת לפני קארואנה, שסיים במקום השני.
בחודש הבא, ברשימת הדירוג של פידה במאי 2014, קרלסן עשה היסטוריה.
הוא השיג את הדירוג הרשמי הגבוה ביותר שלו 2882. מוקדם יותר במהלך אירוע שמקיר, הדירוג החי שלו הגיע ל-2889.2 ב-21 באפריל 2014. שניהם הדירוגים הגבוהים ביותר שהושגו אי פעם בשחמט קלאסי.
ביוני 2014 זכה באליפות העולם בשחמט מהיר עם 11/15 נקודות מול צמרת שחמטאי העולם, ומיד לאחר מכן זכה באליפות העולם בשחמט בזק עם 17/21 נקודות.
הוא הקדים בחצי נקודה את קארואנה, אנאנד, ארוניאן ומורוזביץ'.
יומיים לאחר מכן, קרלסן צבר 17/21 נקודות כדי לקחת את אליפות העולם בבליץ – נקודה מלאה לפני נפומניאשצ'י ונקאמורה, שסיימו שתי נקודות לפני השאר – ולהפוך לראשונה לאלוף עולם משולש בכל שלוש בקרות הזמן.
לאחר ההישג, גארי קספרוב הגיב בטוויטר: "קרלסן הוא החזק ביותר, כמובן, אבל לנצח בכל 3 בקרות הזמן זה קצת כמו ניצחון בטניס על חימר, דשא ומגרש קשה".
לא היה ספק רב לגבי היכולות של אלוף העולם המשולש, אבל לקרלסן היה עוד אירוע גדול ב-2014 עם הגנת התואר (הקלאסית) הראשונה שלו.
אנאנד זכה בתחרות המועמדים והשיג דו-קרב חוזר עם קרלסן על תואר אלוף העולם.
בנובמבר 2014 הגן על תוארו כאלוף העולם בדו-קרב נוסף מול אנאנד בתוצאה 6.5-4.5.
המשחק הראשון היה תיקו לאחר משחק קרבי עם קרלסן בצד השחור של הגנת גרונפלד.
לאחר מכן קרלסן זכה בניצחון הראשון כלבן בפתיחה הספרדית עם יותר כלים פעילים בשלב הסיום.
עם זאת, אנאנד ניצח במשחק השלישי עם ניצחון שנעזר בהכנה מעולה בפתיחה בהסתעפות חריפה חדה של גמביט המלכה הנדחה.
נקודת המפנה הייתה במשחק השישי.
לאחר שתי תוצאות תיקו, אנאנד החמיץ רעיון טקטי פשוט שהיה נותן לו סיכויי ניצחון חזקים.
הוא טעה (אחרי שקרלסן טעה) והפסיד במשחק.
ארבע תוצאות תיקו נוספות כשקרלסן נהנה מהיתרון בנקודה אחת.
ואז, במשחק ה-11 שבו אנאנד היה חייב לנצח הוא הצליח לסבך את משחק האמצע, אבל זה לא הספיק.
קרלסן ניצח במשחק והגן על תואר אליפות העולם שלו.
קרלסן התחיל את השנה עם זכייה בטאטה סטיל בווייק אן זי.
עם הפסד אחד בלבד ו-9/13 נקודות, קרלסן הקדים בחצי נקודה את מקסים ושייה-לגראב, אניש גירי, וסלי סו ודינג לירן, כולם חלקו את המקום השני.
חודש לאחר מכן זכה קרלסן בתחרות תחרות העל גרנקה קלאסיק לאחר שניצח את ארקדי ניידיץ' בשובר שוויון.
אלוף העולם המשולש דשדש בשני האירועים הבאים שלו.
הוא שיחק גרוע בשחמט נורווגיה שם סיים במקום השביעי, והגיע למקום השני בגביע סינקפילד 2015.
באוקטובר 2015, הגיעה העת להגן על תוארי העולם שלו במשחקים מהירים ומשחקי בזק.
הוא ניצח בראשון בצורה משכנעת, והקדים במשחקים מהירים בנקודה אחת לפני טיימור רג'אבוב, ליינייר דומינגס פרס ויאן נפומניאשצ'י.
ההופעה הזו הפכה את קרלסן לשחקן בעל הדירוג הגבוה ביותר בכל שלושת בקרות הזמן בו זמנית.
עם זאת, זה היה הישג זמני.
קרלסן התחיל את היום השני והאחרון של טורניר הבליץ בשוויון עם וושייה-לגראב בראש, אך דישדש וסיים בתיקו במקום השישי.
אלכסנדר גרישצ'וק זכה בתואר הבליץ העולמי, ונקאמורה עקף את קרלסן (שאיבד 35.6 נקודות רייטינג באירוע) כשחקן הבליץ בעל הדירוג הגבוה ביותר בעולם.
קרלסן זכה בסדרה של ניצחונות במספר אירועים ברמה העליונה: השחמט הקלאסי של לונדון והמאסטרס של קטר בדצמבר 2015.
התואר החמישי שלו בווייק אן זי עם הופעה בלתי מנוצחת בתחרות העל טאטא סטיל 2016 בינואר, התואר הראשון שלו בתחרות בנורווגיה באפריל 2016, ניצחונות בקצבים המהיר והבליץ (כדי לזכות בתחרות) של לובן לגראנד צ'ס טור ביוני 2016 ובתחרות העל בבילבאו זכה לפני הסיבוב האחרון ביולי 2016.
באוקטובר 2016, קרלסן זכה באליפות הבזק של Chess.com על ידי ניצחון על אלכסנדר גרישוק 4–21, 16-8 ונאקאמורה 14.5-10.5. המשחק האחרון בין קרלסן לנקאמורה שבר שיאי צפייה וכניסות ב-Chess.com.
המשימה הבאה של קרלסן הייתה ההגנה השנייה שלו על תואר אליפות העולם.
הטוען לכתר באליפות העולם בשחמט 2016 היה סרגיי קריאקין, שזכה בגביע העולם של FIDE 2015 וניצח את קארואנה בתחרות המועמדים 2016. תוצאות תיקו נרשמו עד למשחק השמיני, כאשר קריאקין ניצח ראשון בשחור – קרלסן יצא ממסיבת העיתונאים שלו לאחר אותו משחק (אם כי רק לאחר שנותר לבדו על הבמה).
במשחק העשירי קרלסן השווה את התוצאה לאחר תמרון ממושך וניצחון בסיום הצריחים.
שתי תוצאות תיקו נוספות הובילו את הדו-קרב לשוברי שוויון מהירים.
במשחק השוויון השלישי, קרלסן הפעיל את הלחץ בהתקפה חזקה של הפתיחה הספרדית.
הוא ניצח את המשחק הזה ושיחק בצורה יציבה במשחק הרביעי, כאשר קריאקין היה חייב להשיג ניצחון.
ניסה חזק מדי וטעה, והעניק לקרלסן ניצחון נוסף.
בניצחון בפלייאוף קרלסן הגן שוב על תואר אליפות העולם שלו.
בינואר, קרלסן השתתף בטורניר טאטא סטיל ה־79. הוא פתח היטב עם שני ניצחונות וארבע תוצאות תיקו בששת הסיבובים הראשונים, אך החמיץ מט ב־3 מהלכים מול אניש גירי בסיבוב השביעי – מה שגירי תיאר כ" הרגע המביך ביותר בקריירה של קרלסן".
לאחר מכן הפסיד קרלסן בסיבוב השמיני לרישרד רפורט, ולבסוף סיים במקום השני עם 8 מתוך 13 נקודות (+4−1=8), נקודה אחת פחות מהמנצח וסלי סו.
בין 13 ל־22 באפריל, קרלסן השתתף במהדורה הרביעית של Grenke Chess Classic, וסיים במקום השני המשותף (ובמקום השלישי לפי שובר שוויון) יחד עם פביאנו קרואנה, עם תוצאה של 4 מתוך 7 (+1−0=6).
המנצח הברור היה לבון ארוניאן עם 5½ נקודות (+4−0=3).
בעקבות תוצאה זו, ירד הדירוג של קרלסן ל־2832 – הנמוך ביותר שלו מאז נובמבר 2011 (2826).
קרלסן השתתף במהדורה החמישית של טורניר Norway Chess בין 6 ל־16 ביוני.
הוא הפגין תוצאה חלשה עם דירוג ביצועים של 2755 – הנמוך ביותר שלו מאז 2015 (2670, באליפות אירופה לקבוצות).
הוא סיים במקום התשיעי בטורניר בשיטת ליגה עם 4 מתוך 9 (+1−2=6), כשהוא מפסיד לארוניאן וקרמניק ומנצח את קריאקין.
קרלסן שיחק בסבב פריז של Grand Chess Tour 2017, שהתקיים בין 21 ל־25 ביוני.
הוא סיים ראשון בחלק הראפיד (שחמט מהיר) של הטורניר עם 14 מתוך 18 נקודות (+5−0=4; שתי נקודות לניצחון), וחמישי בחלק הבליץ עם 10 מתוך 18 (+8−6=4), מה שהציב אותו במקום הראשון המשותף עם מקסים ושייה-לגראב.
קרלסן גבר על ושייה-לגראב בפלייאוף וזכה בטורניר.
בין 28 ביוני ל־2 ביולי, השתתף קרלסן בטורניר לוון במסגרת סבב Grand Chess Tour.
הוא ניצח בטורניר באופן משכנע עם 11 מתוך 18 בחלק הראפיד (+3−1=5; שתי נקודות לניצחון) ו־14.5 מתוך 18 בחלק הבליץ (+12−1=5), עם תוצאה כוללת של 25.5 מתוך 36 – שלוש נקודות מעל סו שסיים במקום השני.
דירוג הביצועים של קרלסן בחלק הבליץ עמד על 3018, תוצאה שגארי קספרוב תיאר כ"פנומנלית".
לאונרד בארדן כתב ב־The Guardian שההופעה משתווה רק לזו של פישר עם 19 מתוך 22 באליפות העולם בבליץ בשנת 1970.
בין 2 ל־11 באוגוסט, השתתף קרלסן בגביע סינקפילד – אירוע הקלאסי הראשון בסבב Grand Chess Tour.
הוא סיים במקום השני המשותף עם אנאנד עם 5½ מתוך 9 (+3−1=5), כולל ניצחונות על קריאקין, סו וארוניאן.
ההפסד היחיד שלו היה לוושייה-לגראב, שזכה בטורניר עם 6 מתוך 9. תוצאה זו הובילה לכך שקרלסן היה במקום הראשון בדירוג הסבב עם 34 נקודות – שלוש יותר מוושייה-לגראב.
בספטמבר השתתף בגביע העולם בשחמט 2017. השתתפותו בטורניר הייתה חריגה כיוון שזהו שלב במעגל בחירת המתמודד על תואר אלוף העולם.
הוא ניצח בסיבוב הראשון את אולוואפמי בלוגון +2−0=0, ובסיבוב השני את אלכסי דרייב +2−0=0. בסיבוב השלישי הפסיד לבו שיאנגג'ה +0−1=1 והודח מהטורניר.
ב־1 באוקטובר, קרלסן זכה בטורניר Isle of Man Open, שהתקיים בין 23 בספטמבר ל־1 באוקטובר.
הוא סיים עם 7½ מתוך 9 (+6−0=3), חצי נקודה מעל נקמורה ואנאנד, עם דירוג ביצועים של 2903 – ניצחונו הראשון בטורניר קלאסי מזה 435 ימים.
בין 9 ל־14 בנובמבר, שיחק קרלסן מול דינג לירן במסגרת Champions Showdown 2017, שכלל 10 משחקי ראפיד ו־20 משחקי בליץ, באירוח מועדון השחמט של סיינט לואיס.
בין 1 ל־11 בדצמבר, השתתף קרלסן בטורניר London Chess Classic 2017 – האירוע המסכם של סבב Grand Chess Tour.
קרואנה חלק את המקום הראשון עם נפומניאשצ'י (6 מתוך 9) וזכה בטורניר לאחר ניצחון 2½–1½ בשובר שוויון בבליץ.
קרלסן קיבל 7 נקודות דירוג על השתתפותו – מספיק כדי להבטיח את זכייתו בסבב כולו לשנת 2017.
בין 26 ל־30 בדצמבר, השתתף קרלסן באליפויות העולם בשחמט מהיר ובליץ 2017, שהתקיימו בריאד, ערב הסעודית.
אנאנד חלק את המקום הראשון עם ולדימיר פדוסייב (10½ מתוך 15) וזכה בטורניר לאחר ניצחון בשובר שוויון.
קרלסן זכה באליפות הבליץ עם 16 מתוך 21 (+13−2=6), פער של נקודה וחצי מהמקום השני (קריאקין ואנאנד).
זו הייתה זכייתו השלישית של קרלסן באליפות העולם בבליץ.
מאוקטובר 2017 ועד ינואר 2018, קרלסן השתתף במהדורה השנייה של אליפות השחמט המהיר של Chess.com (Speed Chess Championship).
הוא ניצח את גדיר גוסיינוב, וסלי סו ואלכסנדר גרישצ'וק בשלושת הסיבובים הראשונים בתוצאות 20½–5½, 27½–9½ ו־15½–10½, בהתאמה.
ב־3 בינואר ניצח את היקארו נקמורה בגמר בתוצאה 18–9, וזכה בטורניר בפעם השנייה ברציפות.
בין 13 ל־28 בינואר, השתתף קרלסן במהדורה ה־80 של טורניר טאטא סטיל.
הוא סיים במקום הראשון המשותף עם אניש גירי, עם תוצאה של 9 מתוך 13 (+5−0=8).
קרלסן גבר על גירי בפלייאוף בליץ בתוצאה 1½–½, וזכה בטורניר בפעם השישית – שיא חדש.
בפברואר, זכה קרלסן באליפות הבלתי רשמית בשחמט פישר (Fischer Random), כאשר ניצח את נקמורה בתוצאה 14–10.
קרלסן סיים במקום השני בטורניר Grenke Chess Classic החמישי, שהתקיים בין 31 במרץ ל־9 באפריל, עם תוצאה של 5½ מתוך 9 (+2−0=7).
פביאנו קרואנה זכה בטורניר עם 6½ נקודות (+4−0=5).
לאחר מכן, בין 18 ל־28 באפריל, ניצח קרלסן במהדורה החמישית של טורניר שמקיר, עם תוצאה של 6 מתוך 9 (+3−0=6).
בין 28 במאי ל־7 ביוני, השתתף במהדורה השישית של טורניר נורווגיה, וסיים במקום השני עם 4½ מתוך 8 (+2−1=5), חצי נקודה מאחורי קרואנה שניצח בטורניר.
קרלסן ניצח את קרואנה בסיבוב הראשון ואת ארוניאן בסיבוב השלישי, אך הפסיד לוסלי סו בסיבוב השישי.
קרלסן השתתף בטורניר Biel Grandmaster ה־51, שהתקיים בין 23 ביולי ל־1 באוגוסט.
הוא סיים במקום השני עם 6 מתוך 10 (+3−1=6), פער של נקודה וחצי מהמנצח שאחריאר ממדיארוב.
באוגוסט, השתתף במהדורה השישית של גביע סינקפילד.
הוא חלק את המקום הראשון עם קרואנה וארוניאן, כל אחד עם 5½ מתוך 9 (+2−0=7), והשלושה החליטו לחלוק את התואר המשותף.
קרלסן ייצג את מועדון השחמט Vålerenga בגביע אירופה ה־34 למועדונים באוקטובר.
הוא סיים עם 3½ מתוך 6 (+1−0=5), והקבוצה סיימה במקום החמישי.
בין 26 ל־30 בדצמבר, קרלסן השתתף באליפויות העולם בשחמט מהיר ובליץ לשנת 2018, שהתקיימו בסנקט פטרבורג, רוסיה.
באליפות השחמט המהיר הפסיד שלושה מתוך שמונה המשחקים הראשונים – כולל שני המשחקים הראשונים – ליריבים בעלי דירוג נמוך משמעותית.
למרות התאוששות חזקה, לא הצליח להעפיל לדוכן המדליות, וסיים במקום החמישי עם 10½ מתוך 15 (+9−3=3).
לעומת זאת, באליפות הבליץ שמר על תוארו, כאשר סיים ללא הפסדים עם 17 מתוך 21 (+13−0=8).
קרלסן התמודד מול פביאנו קרואנה באליפות העולם בשחמט לשנת 2018, שהתקיימה בלונדון.
הדו-קרב, שאורגן על ידי פיד"ה, כלל 12 משחקים בקונטרול זמן קלאסי ונערך בין 9 ל־28 בנובמבר.
כל 12 המשחקים הקלאסיים הסתיימו בתיקו – תוצאה חסרת תקדים בהיסטוריה של האליפות.
קרלסן שמר על תוארו לאחר שניצח את קרואנה 0–3 במשחקי שובר השוויון בשחמט מהיר.
הוא ציין כי המשחק הראשון בשובר השוויון היה "קריטי", והוסיף כי חש "רגוע מאוד" לאחר שניצח בו.
בין 12 ל־27 בינואר, קרלסן השתתף במהדורה ה־81 של טורניר טאטא סטיל.
הוא סיים עם תוצאה של 9 מתוך 13 (+5−0=8), חצי נקודה מעל אניש גירי, וזכה בטורניר בפעם השביעית – שיא כל הזמנים.
קרלסן השתתף במהדורה השישית של טורניר שמקיר, שהתקיימה בין 31 במרץ ל־9 באפריל.
הוא סיים במקום הראשון עם תוצאה מרשימה של 7 מתוך 9 (+5−0=4), שתי נקודות מעל דינג לירן, שסיים במקום השני.
בטקס הסיום אמר קרלסן כי זה היה "אחד הטורנירים הטובים ביותר ששיחקתי, הן מבחינת הביצועים והן מבחינת איכות המשחקים".
מאוחר יותר באפריל, זכה קרלסן במהדורה השישית של Grenke Chess Classic, כשהוא מסיים עם 7½ מתוך 9 (+6−0=3) ומעלה את דירוגו ל־2875.
בתחילת מאי, זכה קרלסן בטורניר Côte d'Ivoire Rapid & Blitz, הרגל הראשונה בסבב Grand Chess Tour לשנת 2019, עם תוצאה כוללת של 26½ מתוך 36. בסוף מאי, זכה בטורניר Lindores Abbey Chess Stars, שהיה טורניר ראפיד בן ארבעה משתתפים בשיטת סבב כפול.
לצד קרלסן השתתפו אנאנד, דינג וקריאקין.
ביוני, זכה קרלסן במהדורה השביעית של טורניר נורווגיה, עם תוצאה של 13½ מתוך 18, שלוש נקודות מעל המקום השני.
בין 26 ביוני ל־7 ביולי השתתף בשלב השני של סבב Grand Chess Tour 2019, שנערך בזאגרב.
הוא סיים במקום הראשון עם 8 מתוך 11 (+5−0=6), והעלה את דירוגו ל־2882 – השוואה לשיאו האישי מ־2014. זה היה ניצחונו השמיני ברציפות בטורנירים תחרותיים.
בין 10 ל־14 באוגוסט השתתף קרלסן בשלב הרביעי של הסבב – St.
בסיום יום הבליץ הראשון אמר: "הכול משתבש.
הביטחון שלי אבד כבר מזמן...
בשלב הזה פשוט לא אכפת לי יותר, אני רק מחכה שיתחיל הטורניר הקלאסי."
השלב החמישי, גביע סינקפילד השביעי, היה טורניר קלאסי.
קרלסן ניצח בשני המשחקים האחרונים שלו, וסיים בתיקו עם דינג במקום הראשון, 6½ מתוך 11 (+2−0=9).
בשובר השוויון הפסיד לדינג 1–3: שתי תוצאות תיקו בראפיד ושני הפסדים רצופים בבליץ.
בטורניר Grand Swiss של פיד"ה שהתקיים באוקטובר באי מאן, סיים קרלסן במקום השישי עם 7½ מתוך 11 (+4−0=7), והאריך את רצף המשחקים הבלתי מנוצחים שלו בשחמט קלאסי ל־101 – שיא חדש, שעקף את שיאו הקודם של דינג (100 משחקים).
הרצף כלל 33 ניצחונות ו־68 תוצאות תיקו.
בין 27 באוקטובר ל־2 בנובמבר, השתתף קרלסן באליפות העולם הרשמית הראשונה בשחמט פישר (Fischer Random) מטעם פיד"ה.
כאלוף הבלתי רשמי, שובץ אוטומטית לשלב חצי הגמר, שם ניצח את קרואנה 12½–7½.
בגמר הפסיד לווסלי סו בתוצאה 13½–2½.
בין 10 ל־26 בינואר, קרלסן השתתף במהדורה ה־82 של טורניר טאטא סטיל.
הוא סיים במקום השני עם תוצאה של 8 מתוך 13 (+3−0=10), שתי נקודות פחות מהמנצח פביאנו קרואנה.
במהלך הטורניר, קרלסן שבר את שיאו של סרגיי טיביאקוב עם רצף של 110 משחקים ללא הפסד בשחמט קלאסי.
במהלך מגפת הקורונה, שגרמה לביטול של טורנירים רבים ברחבי העולם, יזם קרלסן בשיתוף עם Chess24 את טורניר Magnus Carlsen Invitational.
הטורניר, שכונה "הטורניר המקצועי הראשון בשחמט אונליין", התקיים בין 18 באפריל ל־3 במאי בהשתתפות שמונה שחקנים בשיטת ראפיד, עם פרס כספי כולל של 250,000 דולר.
השלב הראשון התקיים בשיטת סבב יחיד, ולאחריו ארבעת המדורגים הראשונים העפילו לשלב הפלייאוף.
קרלסן ניצח בגמר את היקארו נקמורה בתוצאה 2½–1½ וזכה בטורניר.
קרלסן השתתף במהדורה השמינית של טורניר Norway Chess בין 5 ל־16 באוקטובר – הטורניר הראשון ברמה עולמית שהתקיים על הלוח (Over-the-board) מאז תחילת מגבלות הקורונה.
במהלך הטורניר, רצף המשחקים הבלתי מנוצחים של קרלסן בשחמט קלאסי – שעמד על 125 משחקים – נקטע עם הפסד ליאן-קשישטוף דודה.
הרצף נמשך שנתיים, חודשיים ו־10 ימים.
למרות זאת, קרלסן הבטיח את הניצחון בטורניר סיבוב אחד לפני הסיום, כשסיים עם 19½ נקודות – נקודה אחת מעל המקום השני, עלי רזא פירוזג'א.
בינואר, השתתף קרלסן במהדורה ה־83 של טורניר טאטא סטיל.
הוא סיים במקום השישי עם תוצאה של 7½ מתוך 13, כשנחלה הפסד אחד לראשונה לצעיר הרוסי, רב-האמן אנדריי אסיפנקו.
היה זה ההפסד הראשון של קרלסן לבני נוער בקונטרול זמן קלאסי מאז 2011, וההפסד הראשון שלו לשחקן המדורג מתחת ל־2700 מאז 2015.
במהלך השנה, השתתף קרלסן גם במספר טורנירי שחמט אונליין כחלק מסבב Meltwater Champions Chess Tour.
בגביע העולם של פיד"ה לשנת 2021, שהתקיים בסוצ'י, סיים קרלסן במקום השלישי לאחר שניצח את ולדימיר פדוסייב במפגש על המקום השלישי, לאחר שהודח בחצי הגמר בידי יאן-קשישטוף דודה – שזכה לבסוף בטורניר כולו.
קרלסן זכה גם במהדורה התשיעית של טורניר Norway Chess, פעם נוספת עם תוצאה של 19½ נקודות, לפני עלי רזא פירוזג'א שסיים במקום השני.
לאחר הפסד בודד בסיבוב החמישי בחלק הקלאסי של הטורניר מול סרגיי קריאקין, ניצח קרלסן ארבעה משחקים קלאסיים רצופים מול פירוזג'א, טארי, קריאקין ורפורט, וסיים את הטורניר עם תיקו קלאסי וניצחון בארמגדון מול יריבו לעתיד באליפות העולם, יאן נפומניאשצ'י.
בין 26 ל־28 בדצמבר, השתתף קרלסן באליפות העולם בשחמט מהיר 2021. הוא סיים במקום השלישי (לפי שובר שוויון) עם תוצאה של 9½ מתוך 13 (+7−1=5).
ביומיים הבאים, בין 29 ל־30 בדצמבר, השתתף באליפות העולם בבליץ 2021, בה הציג תוצאה חלשה יחסית, כאשר סיים במקום ה־12 עם תוצאה של 13½ מתוך 21 (+12−6=3).
באליפות העולם בשחמט לשנת 2021, ניצח מגנוס קרלסן את המאתגר יאן נפומניאשצ'י במשחק השישי, לאחר שהחמישה הראשונים הסתיימו בתיקו.
היה זה הניצחון הראשון במשחק בקונטרול זמן קלאסי באליפות העולם מאז למעלה מחמש שנים, והמשחק עצמו – שנמשך 136 מסעים – היה הארוך ביותר בתולדות אליפויות העולם בשחמט.
בהמשך הדו-קרב, ניצח קרלסן את נפומניאשצ'י גם במשחקים 8, 9 ו־11, ובכך שמר על תוארו כאלוף העולם.
לאחר סיום הדו-קרב, הצהיר קרלסן כי: "אלא אם פירוזג'א ינצח בתחרות המועמדים, לא סביר שאשחק בדו-קרב אליפות העולם הבא."
בינואר, זכה מגנוס קרלסן בפעם השמינית בטורניר טאטא סטיל, לאחר שסיים עם תוצאה של 9½ מתוך 13 – ללא הפסדים ועם שישה ניצחונות, ביניהם ניצחונות על שחריאר ממדיארוב ופביאנו קרואנה.
בראשית יוני, סיים קרלסן במקום הראשון בטורניר נורווגיה, לפני ממדיארוב שדורג שני ווישוואנתן אנאנד שדורג שלישי.
הוא סיים עם תוצאה של 16½ מתוך 30 – ללא הפסדים ושלושה ניצחונות, כולל מול טיימור רג'אבוב, אניש גירי וממדיארוב.
הייתה זו זכייתו הרביעית ברציפות בטורניר, והחמישית בעשור האחרון.
ב־20 ביולי, המועד האחרון שהציבה פיד"ה, הודיע קרלסן כי לא יגן על תוארו כאלוף העולם מול יאן נפומניאשצ'י בדו-קרב אליפות העולם לשנת 2023. קרלסן הסביר כי הוא נהנה יותר מטורנירים תחרותיים רגילים מאשר מדו-קרבות על אליפות העולם, אך הבהיר כי ימשיך לשחק שחמט מקצועני.
בנוסף, הצטרף לנבחרת נורווגיה באולימפיאדת השחמט ה־44, וסיים כסגן אלוף באליפות השחמט המהיר של Chess.com (Speed Chess Championship).
זו הייתה הפעם השלישית בקריירה של קרלסן שבה הוא מחזיק במקביל בשלושת התארים העולמיים: קלאסי, מהיר ובליץ – לאחר שכך עשה גם בשנים 2014 ו־2019.
במהלך אוגוסט וספטמבר 2022 השתתף קרלסן בגביע סינקפילד, תחרות על בסנט לואיס שבארצות הברית.
הוא זכה במשחקו הראשון נגד יאן נפומניאשצ'י.
בהמשך השווה במשחק השני שלו בתחרות מול לבון ארוניאן.
קלרסן נוצח על ידי הנס נימן, הפסד שעצר רצף של 53 משחקים ללא הפסד לקרלסן בשחמט קלאסי.
הניו יורק טיימס דיווח בעקבות ציוץ זה, כי לטענת קרלסן נימן רימה בדרך כלשהי.
הפרשה הפכה לשערורייה החמורה ביותר בשחמט הבין-לאומי מזה שנים רבות, וזכתה לסיקור משמעותי בכלי תקשורת ברחבי העולם.
ב־20 באוקטובר 2022 הגיש נימן תביעת לשון הרע נגד קרלסן, נגד החברה שלו Play Magnus Group, נגד אתר Chess.com, וכן נגד האמן הבין-לאומי דניאל רנש ורב-אמן היקארו נקמורה.
ב-27 ביוני 2023 בית המשפט הפדרלי של מיזורי דחה את התביעה.
בינואר, השתתף מגנוס קרלסן בטורניר טאטא סטיל, שם הפסיד בשני סיבובים רצופים – לראשונה מאז 2015 – תחילה לאניש גירי ולאחר מכן לילד הפלא האוזבקי נודירבק עבדוסאטורוב.
אף על פי כן, התאושש קרלסן וסיים במקום השלישי, עם אותה תוצאה כמו עבדוסאטורוב, אך מאחורי גירי שזכה בטורניר.
בפברואר, השתתף קרלסן בטורניר Airthings Masters 2023 וניצח בגמר את רב־האמן האמריקאי היקארו נקמורה.
לאחר שוויתר מראש על הגנת תוארו כאלוף העולם, חדל קרלסן מלהיות אלוף העולם עם סיום הדו-קרב על אליפות העולם לשנת 2023, שבו ניצח דינג לירן את יאן נפומניאשצ'י.
בריאיון לאחר הדו-קרב, הסביר קרלסן כי הוא "סובל ממחסור במוטיבציה לשחק שחמט קלאסי, בגלל הדומיננטיות של הכנות הפתיחה", ולכן לא נרשם למחזור התחרויות לקראת אליפות העולם לשנת 2024.
בטורניר נורווגיה, הפגין קרלסן תוצאה חלשה עם 11½ מתוך 27. הוא סיים שמונה משחקים קלאסיים בתיקו, הפסיד באחד, ולא ניצח אף משחק קלאסי.
לעומת זאת, ניצח ב־7 מתוך 8 משחקי ארמגדון, שהתקיימו לאחר תוצאות תיקו במשחקים הקלאסיים.
קרלסן השתתף כשחקן "וויילד קארד" בשני טורנירים של סבב Grand Chess Tour – בטורנירי הראפיד והבליץ בפולין ובקרואטיה – וזכה בשניהם.
בגביע העולם בשחמט לשנת 2023, העפיל קרלסן לגמר לאחר שניצח את אריאן טארי (מדורג 65) בסיבוב השלישי, את וינצנט קיימר (32) ברביעי, את וסילי איוונצ'וק בחמישי, את גוקש די ברבע הגמר, ואת ניג'אט אבסוב בחצי הגמר.
במהלך הטורניר סבל קרלסן מהרעלת מזון.
בגמר גבר על פראגנאננדה ראמשבאבו בשובר שוויון – וזכה לראשונה בקריירה שלו בגביע העולם.
קרלסן ניצח את עלי רזא פירוזג'א בגמר טורניר Julius Baer Generation Cup, וזכה בתואר השלישי שלו במסגרת Champions Chess Tour 2023.
הוא זכה באליפות Speed Chess Championship בפעם השלישית, לאחר שגבר בגמר על היקארו נקמורה – שזכה חמש פעמים רצופות – ומנע ממנו תואר שישי.
בגמר סבב Champions Chess Tour 2023, ניצח קרלסן את ווסלי סו, והשלים זכייה שלישית ברציפות בסבב כולו.
קרלסן זכה באליפות העולם בשחמט מהיר לשנת 2023 עם תוצאה של 10 מתוך 13 (+7−0=6), והשלים את זכייתו החמישית בתואר זה.
בנוסף, זכה באליפות העולם בבליץ עם 16 מתוך 21 (+12−1=8), וזכה בתוארו השביעי בבליץ.
בכך הפך לשחקן הראשון בהיסטוריה שמגן בהצלחה במקביל על שני התארים – מהיר ובליץ – באליפויות העולם.
בפברואר, השתתף מגנוס קרלסן בתחרות Chessable Masters במסגרת סבב Champions Chess Tour, וזכה בגמר הגדול עם פרס של 30,000 דולר.
באותו חודש, ארגן קרלסן ושיחק בטורניר Freestyle Chess G.O.A.T.
Challenge – טורניר אובר־דה־בורד (על הלוח) בשיטת שחמט פישר (Fischer Random), בהשתתפות חלק מהשחקנים הבכירים בעולם.
קרלסן סיים במקום החמישי בשלב הראפיד בשיטת סבב, שנועד לקבוע את ההתמודדויות לטורניר המרכזי, שהתקיים בקונטרול זמן קלאסי.
בטורניר המרכזי זכה קרלסן לאחר שניצח את פביאנו קרואנה בגמר, וזכה בפרס של 60,000 דולר.
זהו הטורניר הראשון בהיסטוריה שהיה טורניר־על בשחמט פישר בפורמט קלאסי.
בספטמבר, זכה קרלסן באליפות Speed Chess Championship בפעם הרביעית, לאחר שניצח את עלי רזא פירוזג'א בגמר שנערך בפריז.
הוא הפגין דומיננטיות מרשימה עם תוצאה של 23.5–7.5: 21 ניצחונות, 5 תיקו ו־5 הפסדים בלבד, לאורך ארבע שעות משחק.
מאז ייסוד האליפות ב־2016, רק קרלסן והיקארו נקמורה זכו בטורניר זה.
עוד באותו חודש, שיחק קרלסן באולימפיאדת השחמט ה־45 במדי נבחרת נורווגיה, שסיימה במקום ה־14 מתוך 188 מדינות.
קרלסן סיים עם 6 מתוך 8 נקודות, עם תוצאות תיקו מול מוסטפא יילמאז ופרהאם מחסודלו, והפסד יחיד לוולדימיר פדוסייב.
ניצחון בולט היה מול רב־האמן הווייטנאמי לים לה.
לקראת סוף ספטמבר, זכה קרלסן גם בגביע Julius Baer Generation Cup 2024, כשניצח את פירוזג'א בגמר בתוצאה 2.5–1.5, תוך שהוא שומר על רצף ללא הפסדים.
ב־21 בדצמבר, גבר קרלסן על יאן נפומניאשצ'י בגמר Champions Chess Tour 2024, וזכה בסבב בפעם החמישית ברציפות – הישג חסר תקדים.
ב-27 בדצמבר 2024, קרלסן פרש מאליפות העולם בשחמט מהיר ובשח-בזק (בליץ') בתחרות שהתקיימה בניו יורק לאחר שפיד"ה (הפדרציה הבין-לאומית לשחמט) מנעה ממנו להשתתף בסיבוב האחרון של אותו היום, בשל לבישת ג'ינס, מכיוון שלפי תקנון פיד"ה זה הפר את קוד הלבוש אשר נועד להבטיח מקצועיות ושוויון בין המשתתפים.
קרלסן נקנס ב-200 דולר ונדרש להחליף בגדים, אך סירב.
קרלסן, הסביר כי לא הבחין בעניין הלבוש מכיוון שהגיע מארוחת צהריים ולא ייחס לכך חשיבות.
לדבריו, המקרה הפך עבורו לעניין עקרוני.
קרלסן אמר כי לא יערער על ההחלטה וציין: "אני כבר מבוגר מדי כדי לדאוג יותר מדי.
כנראה אטוס למקום עם מזג אוויר נעים יותר." בנוסף אמר: "הם יכולים לכפות את החוקים שלהם, זה בסדר.
התגובה שלי היא: 'אני בחוץ, תלכו להזדיין'".
ב-29 בדצמבר קרלסן הודיע, שלאחר דין ודברים עם פיד"ה הוא חוזר לטורניר אליפות העולם בשח-בזק, ובינתיים, העניינים לובנו, אולם יש עדיין פערים שהוא חלוק לגביהם.
ב-31 בדצמבר, לאחר התמודדות בגמר שח-בזק נגד יאן נפומניאשצ'י, ולאחר 7 משחקים בניהם כשהתוצאה עומדת על 3.5-3.5, קרלסן שאל את יאן אם הוא רוצה לחלוק את תואר אליפות העולם בשח-בזק.
יאן הסכים, והדבר עבר לאחראי הטורניר בפיד"ה, שאכן הסכים להסדר, וכך, בפעם הראשונה אי פעם, ישנם שני אלופי עולם מכהנים בפורמט של שח-בזק.
הדבר גרר ביקורות רבות מצד שחקנים רבים, כמו היקארו נקמורה, הנס נימן, והתווסף לשערוריות שכבר נלוו לקרלסן כמה ימים קודם לכן.
בינואר 2025, מגנוס קרלסן זכה בתצורה הראשונה של טורניר ה־Freestyle Friday (שחמט 960) השבועי, שאורגן על ידי Chess.com.
בפברואר 2025, הוכרז כי קרלסן הוא השחמטאי השני שמצטרף לארגון הספורט האלקטרוני ההולנדי Team Liquid, לאחר שפביאנו קרואנה הצטרף יום קודם לכן.
במסגרת ההסכם, קרלסן ייצג את Liquid במהלך סבב האלופים בשחמט 2025 (Champions Chess Tour 2025).
באותו חודש, קרלסן גם זכה בטורניר ה־Chessable Masters 2025 של סבב האלופים.
בחצי הגמר הדרמטי של מסלול המנצחים מול ארג'ון אריגייסי, התוצאה הייתה תיקו 2.5–2.5 – ניצחון אחד לכל שחקן ו־3 תוצאות תיקו.
לשם הכרעה, התקיים משחק ארמגדון, בו קרלסן שיחק בכלים השחורים וזכה בניצחון כיוון שהמשחק הסתיים בתיקו.
בגמר, גבר קרלסן על היקארו נקמורה בתוצאה 2.5–1.5.
במאי 2025, זכה קרלסן בטורניר Champions Chess Tour 2025, כשבדרך הוא ניצח את, יאן-קשישטוף דודה מקסים ושייה-לגראב, נודירבק אבדוסאטורוב, והיקרו נאקמורה, כשהוא עושה זאת ללא הפסד ב-18 משחקים.
ב-1 ביוני 2025, הפסיד קרלסן לאלוף העולם גוקש דומרזו בסיבוב השישי של תחרות העל בנורווגיה 2025. לאחר ההפסד, הטיח קרלסן את אגרופו בשולחן ונראה נסער מהתוצאה.
מאוחר יותר התנצל בפני יריבו.
לבסוף זכה בטורניר עם 16 נקודות והגן על תוארו.
קרלסן לאחר מכן סיים באותה תוצאה כמו לבון ארוניאן, ולכן הם התחרו בשני משחקי שובר שוויון.
ארוניאן ניצח 0–2, ועלה ל-Knockout - Upper Bracket ולבסוף גם ניצח את הטורניר.
קרלסן המשיך ל-Knockout - Lower Bracket, וסיים כשהוא מנצח את ה-Lower Bracket ומסיים את הטורניר במקום השלישי.
בין 24 ביולי ל-1 באוגוסט השתתף קרלסן בטורניר 2025 Esports World Cup – Chess , אשר שוחק לראשונה אי-פעם במסגרת Esports World Cup כאשר הוא מייצג את קבוצתו – Team Liquid .
בשלב הבתים, מוקם קרלסן בבית ד'.
כל המשחקים שוחקו בזמן 10+0. בצמד המשחקים הראשונים שיחק מגנוס ראש-בראש בצמד משחקים נגד השחקן האוזבקי נודירבק אבדוסאטורוב, כאשר הוא מנצח אותו 0.5-1.5. לאחר מכן התמודד נגד השחקן הפולני יאן-קשישטוף דודה, כאשר הוא מנצח גם אותו באותה תוצאה 0.5-1.5 ומסיים כמנצח בשלב הבתים, מה שהקנה לו מקום בשלב רבע הגמר.
ברבע הגמר התמודד קרלסן נגד השחקן ההודי ניהאל סארין, בקרב של הטוב מבין 4. קרלסן ניצח בתוצאה של 0.5-2.5, ועלה לשלב חצי הגמר.
בסט המשחקים הראשון ניצח קרלסן בתוצאה של 1-3, ובסט המשחקים השנים סיים באותה תוצאה 1-3, וגרף פרס כספי של 250 אלף דולר והפך לשחקן השחמט הראשון שמנצח בתחרות של Esports World Cup – Chess.
באוקטובר 2025 הוא ניצח בתחרות עימות אלופי השחמט - 2025.
קרלסן ייצג את נורווגיה שמונה פעמים באולימפיאדות השחמט
נכון לשנת 2016, קרלסן מזדהה כסוציאל-דמוקרט.
הוא מקפיד לרוב על תזונה צמחונית, ו-2 מאחיותיו צמחוניות אף הן.
קרלסן הוא אוהד כדורגל מושבע, וקבוצתו האהודה היא ריאל מדריד.
כהוקרה על הפיכתו לאלוף העולם בשחמט, הוא התכבד בבעיטת הפתיחה במשחק הליגה בין ריאל מדריד לריאל ויאדוליד ב-30 בנובמבר 2013. קרלסן גם עוקב אחרי הפרמיירליג ומשחק בליגת החלומות.
בדצמבר 2019, הוא הגיע למקום הראשון בתחרות ליגת החלומות של הפרמייר ליג, כשהוא מקדים 7 מיליון שחקנים אחרים, כלשבסוף הוא סיים את העונה במקום העשירי.
קרלסן נמצא במערכת יחסים עם אלה ויקטוריה מאלון לפחות מאז פברואר 2024. מאלון היא ממוצא נורווגי-אמריקאי.
ב-4 בינואר 2025 הם נישאו בקפלת הולמנקולן ברובע Vestre Aker של אוסלו, נורווגיה.